**VAKALISA IZIMVO ZAKHO**

**UMthetho-sihlomelo oYilwayo weNkonzo yeLebhu yezeMpilo yeSizwe [B15-2017]**

IKomiti yeMicimbi yeSebe lezeMpilo limema abantu abanomdla kunye namaqela abandakanyekayo ukuba bangenise izindululo ezibhaliweyo kwaye bachaze ukuba banomdla wokuzenza ngomlomo kusini na iziphakamiso zabo ezingalo **Mthetho-sihlomelo oYilwayo weNkonzo yeLebhu yezeMpilo YeSizwe [B15-2017].**

**Injongo yalo Mthetho oYilwayo kukuhlomela uMthetho weNkonzo yeLebhu yezeMpilo yeSizwe, 2000, ukwenzela ukucacisa intetho ezithile nokuhlomela okanye ukucima ingcaciso ezithile; ukwenzela ukuba uMthetho weZiseko eziluncedo zoMgaqo-nkqubo okhethekileyo wokuthenga ka-2000, ufaneleke kwiNkonzo yeLebhu yezeMpilo yeSizwe; nokulungelelanisa izinto nemisebenzi yeNkonzo yeLebhu yezeMpilo yeSizwe; nokuqinisa ngakumbi ukulawulwa kwimicimbi yezezimali zeNkonzo yeLebhu yezeMpilo yeSizwe; nokubonelela ngemicimbi ehambiselana noko.**

IiLwimi ezisetyenzisiweyo zalo Mthetho oYilwayo zosasazo olubhaliweyo zezi-English, Afrikaans, IsiXhosa, IsiZulu, Siswati, IsiNdebele, Sepedi, Setswana, Sesotho, Tshivenda kunye Xitsonga. Izaziso zokumema abantu ngoko kuhlala kwabo zizakuxhomekeka kwilwimi eluzisebenzisayo kumaziko olonyulo lwabo.

INdibano zoVakaliso Zimvo ziyakuhlalelwa ngomhla we-8 kunye 10 kweyeThupha 2017, ePalamente, eKapa.

Iziphakamiso ezibhaliweyo kufuneka zithunyelwe kuMs Vuyokazi Majalamba ngoku njalo zingathunyelwa kwiKomiti yeMicimbi yeSebe lezeMpilo 3rd floor, 90 Plein Street, Cape Town 8000, okanye kule dilesi ye-emeyile vmajalamba@parliament.gov.za okanye kule nombolo yefeksi 086 694 3279 ngaphambi komhla we-28 kweyeKhala 2017. Ukwengeza kwizimvo ezibhaliweyo, nceda uchaze ukuba unomdla wokuzenza ngomlomo iziphakamiso zakho kusini na.

Iikopi zoMthetho oYilwayo zifumaneka kuMs Vuyokazi Majalamba (021) 403 3770, kule nombolo yeselula 083 709 8522 okanye [www.parliament.gov.za](http://www.parliament.gov.za)

**Sikhutshwe nguMP Dunjwa, Nks ML; uSihlalo weKomiti yeMicimbi yeSebe lezeMpilo.**